Model subiect olimpiada de Istorie, clasa a 9-a, faza judeteana

SUBIECTUL I          (40 de puncte) 
Citiţi, cu atenţie, sursele de mai jos: 
A. „Hegemonia trece în curând la dinastia regală întemeiată de Ur -Namu la Ur. Epoca 
acestor regi a fost calificată drept «renaștere sumeriană» - după perioada Akkad, care 
impusese dialectul său semitic, limba sumeriană redevine limba folosită în administrație . […] 
De asemenea, limba sumeriană fusese adoptată de semiții din Mesopotamia ca limbă folosită 
în domeniul religiei [...]. Dar acesta nu este decât triumful momentan al unei aristocrații. Întrucât 
în cursul acestei perioade Ur III nu sunt prejudecăți rasiale, poporul sumerian își încheie 
dispariția, înecat de afluxul de semiți, care -l asimilează. Nu se cunoaște bine istoria acestei 
dinastii și întinderea stăpânirii sale […] . Regii ei poartă războaie în special în est, pentru a 
controla drumurile comerciale și a preveni incursiunile muntenilor, și reușesc să stăpânească 
peste Susa și o parte dintre elamiții din munți. [...] Ca și regele din Akkad, suveranul din Ur se 
intitulează rege al celor Patru Regiuni [...] . Ca și zeii, el întruchipează justiția; și Ur -Namu 
publică cel mai vechi cod cunoscut în Mesopotamia.“ 
 (Larousse, Istorie universală) 
 
B. „Căderea dinastiei a III -a din Ur (2025 î.Hr. ) este urmată de o făr âmițare politică, în 
creștere timp de două  secole, fiecare nou trib amorit venit din deșert ocupând o parte a țării, 
fiecare oraș formând curând un mic regat pentru aventurierii de orice neam (sumerieni, 
akkadieni, elamiți și mai ales amoriți). Nemulțumindu-se să se afirme ca rege și chiar ca zeu, 
războinicul ajuns rege face cuceriri în toată Mesopotamia; astfel iau naștere stăpâniri pe cât de 
fragile, pe atât de întinse, care nu merită să intre în istorie. Trebuie reținu tă doar noua 
importanță a diplomației; fiecare rege întreține în toate capitalele mesopotamiene,  până și în 
Siria, ambasadori, care profită de imunitatea lor pentru a spiona fără rușine.  [...] Faptul cel mai 
important îl constituie deci declinul vechii țări a Sumerului; în această regiune, ex cesul de 
irigare a provocat, pe termen lun g, creșterea nivelului pânzei freatice, iar sarea conținută în 
aceasta începe să invadeze solurile al căror randament scade. Sumerul suferă și de pe urma 
reculului activității comerciale: cauză sau efect al declinului vechii regiuni mesopotamiene, 
începând cu secolul al XIX- lea î.Hr. se constată dispariția lentă a comerțului internațional din 
Golful Persic.“ 
 (Larousse, Istorie universală)  
 
 
Pornind de la aceste surse istorice, răspundeți următoarelor cerințe: 
1. Menționați, din sursa A, două caracteristici ale limbii sumeriene.    4 puncte 
2. Menționați, din sursa B, două cauze ale decăderii civilizației sumerienilor.  4 puncte 
3. Scrieți o relaţie cauză -efect stabilită între două informații  selectate din sursa A, precizând 
rolul fiecăreia dintre aceste informaţii (cauză, respectiv efect).    7 puncte 
4. Prezentaţi o consecință a faptelor istorice la care se referă sursele A și B pentru arhitectura 
orientală antică.          5 puncte 
5. Prezentaţi două fapte istorice desfășurate în  plan politic, în cadrul monarhiei egiptene din 
Antichitate.           10 puncte 
6. Prezentați două asemănări între două mari religii apărute în Orientul Antic.   10 puncte